Noé ti chujbi Dios. Che ñac Dios ti wʌ sube chʌ bʌ yes mi quejel i yujtyel che max tyo baan tsiquil mi quejel yujtyel, Noé ti chujbibe i tan. Ti mele colem bʌ barco chaan mi yochel ti barco i yijñam i yalobilob aunque max tyo saj tsiquil mi quejel i tyʌlel but ja. Maan chʌ bʌ ti tyumbentiyob. Chaan chʌʌch ti chujbi Dios, Noé ti tsictisʌ chaan machan ti chujbi Dios yaño bʌ. Ti lu sajtiyob ti but ja. Pero chaan Noé ti chujbi Dios ti quejli ti wen ti Dios.